Алматыда әл-Фараби мұраларын зерттеуге байқау жарияланды
DATE: 14:59, 30 Қаңтар 2020 | GMT +5
TITLE: Алматыда әл-Фараби мұраларын зерттеуге байқау жарияланды
URL: https://kaz.inform.kz/news/almatyda-al-farabi-muralaryn-zertteuge-baykau-zhariyalandy_a3609284/
META: DATE: 14:59, 30 Қаңтар 2020 | GMT +5
TOTAL WORDS: 103
AUTHOR(S):
TEXT: «Ғұлама бабамыз әл-Фарабидің адамды интеллектуалдық қалыптасуы туралы еңбектерін зерттеу қоғамды адамгершілікке баулуға септігін тигізеді. Осыған орай студенттер арасында әл-Фараби еңбектерін зерттеуге әкім атындағы шәкіртақы тағайындалады. Бұл шәкіртақыға ашық байқау жарияланды», - деді әкім Бақытжан Сағынтаев. Оның айтуынша, қала жастарын қолдау - қаланы дамытудың басым бағыттарының бірі. «Кезінде ғұламаның өзі айтқан, қай елдің болмасын болашағына баға беру үшін алдымен жастарын көрсет деген екен», - деді әкім. Одан бөлек халықаралық деңгейдегі әл-Фараби Олимпиадасын өткізу жоспарланды. Сонымен қатар ғалымның «Бақытқа апарар жол» еңбегі бойынша кәсіпкерлер арасында тренинг өткізу, интерактивті карта ашу жоспарда бар. Айта кету керек, кеше Қазақстан әл-Фарабидің 1150 жылдығын мерекелеуді ресми түрде бастаған болатын
